b'\n_START_ARTICLE_\nZavora za pikiranje\n_START_PARAGRAPH_\nZavore za pikiranje (ang. Dive brakes ali Dive flaps) so zra\xc4\x8dne zavore za zmanj\xc5\xa1anje hitrosti letala med pikiranjem. Delujejo tako, da s svojo obliko pove\xc4\x8dajo zra\xc4\x8dni upor. Po navadi so narejene iz kovinskih materialov._NEWLINE_V preteklosti so se ve\xc4\x8dinoma uporabljale na bombnikih strmoglavcih, ki so omogo\xc4\x8dale strmo pikiranje brez preseganja maksimalne dovoljene hitrosti. Pred izumom pametnih bomb so bili strmoglavci eno izmed redkih oro\xc5\xbejih za natan\xc4\x8dno bombardiranje. Pri pikiranju navpi\xc4\x8dno navzdol je namre\xc4\x8d la\xc5\xbeje zadeti tar\xc4\x8do, kot med horizontalnim letom._NEWLINE_Skoraj vsa sodobna letala imajo zra\xc4\x8dno zavoro, ki slu\xc5\xbei istemu namenu.'